EkBass/fiwiki-20250220-pages-articles huggingface dataset:
Suomen maabrändivaltuuskunta

Suomen maabrändivaltuuskunta oli vuonna 2008 asetettu valtuuskunta, jonka tehtävänä oli luoda perusta Suomen maabrändille eli maakuvalle. Tarkoituksena oli parantaa Suomen kansainvälistä kilpailukykyä. Ulkoministeri Alexander Stubb asetti valtuuskunnan vuonna 2008, ja sen puheenjohtajaksi kutsuttiin Jorma Ollila.Suomi ja brändi Stubb 17.9.2008 Valtuuskunnan nimeäminen pohjautui hallitusohjelmaan.Jorma Ollila luomaan Suomelle maabrändiä Ulkoministeriö 16.9.2008 Konsulttina toimi Simon Anholt, joka on keksinyt käsitteen kansakunnan brändi ja levittänyt oppiaan viidessätoista vuodessa lähes viiteenkymmeneen maahan. Loppuraportti oli Suomen Kuvalehden mukaan ”jokseenkin samankaltainen” hänen näkemyksensä kanssa.Tässäkö Suomen brändi? Vertaa työryhmän tuloksia ja brändigurun näkemyksiä, Suomen Kuvalehti, 25.11.2010 Hän sai 150 000 euroa työstään, jota hän kuvaili näin: * ”Viikko Suomessa riittää, ja maasta tietää totuuden.” * ”Voin kuvailla pienelle paperille suomalaisen identiteetin, eikä kukaan oikeastaan voi olla mistään eri mieltä kanssani.” Marraskuussa 2010 valtuuskunta luovutti raporttinsa Stubbille. Sen ohessa julkistettiin visio vuodelle 2030.Vahvan Suomi-brändin uskotaan tuovan hyvinvointia Verkkouutiset 26.11.2010 Raportin ilmestyttyä Helsingin Sanomien arviossa kuvailtiin brändiryhmän luomaa Suomi-kuvaa perinteiseksi. Tärkeitä teemoja olivat opettaminen, arkiluovuus, luonto ja vesiosaaminen.Ollilan maabrändiryhmä päätyi perinteiseen Suomi-kuvaan Helsingin Sanomat 17.10.2010. Heinäkuussa 2014 maabrändin verkkosivut ja sosiaalisen median tunnukset poistettiin käytöstä. ==Katso myös== * Pekka Himanen == Lähteet == == Aiheesta muualla == * Tehtävä Suomelle Maabrändivaltuuskunnan raportti Brändi Luokka:Markkinointi
HMS A.2

HMS A.2 oli Britannian kuninkaallisen laivaston A-luokan sukellusvene. == Valmistus == Alus tilattiin osana vuosien 1902-1903 laivasto-ohjelmaa Vickers, Sons & Maximilta Barrow-in-Furnessista, missä köli laskettiin 6. marraskuuta 1902. Alus laskettiin vesille 15. huhtikuuta 1903 ja valmistui 21. kesäkuuta 1904.Akermann, Paul s. 120 == Palvelus == ensimmäisen maailmansodan aikana A.2 oli koulutuskäytössä Portsmouthissa. Alus ajoi tammikuussa 1920 karille Portsmouthissa Bomb Ketch Lakella, jolloin se täyttyi vedellä. Se myytiin 22. lokakuuta 1925 romutettavaksi J. H. Poundsille Portsmouthiin. ==Lähteet== * * * === Viitteet === == Aiheesta muualla == *MaritimeQuest - A-luokan kuvaus sivu Luokka:Kuninkaallisen laivaston A-luokan sukellusveneet Luokka:Vickersin valmistamat alukset
Saarivaaran tsasouna

Saarivaaran Kristuksen kirkastumisen tsasouna on yksi Joensuun ortodoksisen seurakunnan tsasounista ja se sijaitsee Joensuun kaupungin itäosassa Saarivaaran kylässä lähellä Venäjän rajaa. Tsasounan suunnitteli Laatokan Karjalan Nuorisoseurojen Liiton puheenjohtaja Seppo Latvala ja hän käytti sen esikuvana luovutetulle alueelle jäänyttä Tolvajärven tsasounaa. Tsasounan rakensivat Laatokan Karjalan Nuorisoseurojen liitto ja Saarivaaran Nuorisoseura Sarastus, jotka lahjoittivat tsasounan Ilomantsin ortodoksiselle seurakunnalle. Sittemmin tsasouna on seurakuntajärjestelyissä siirtynyt Joensuun seurakunnalle. Arkkipiispa Paavali vihki tsasounan vuonna 1976 ja se pyhitettiin Kriskuksen kirkastumisen muistolle. Tsasounassa on deisis-aiheinen ikonirivi. Saarivaaran tsasounan temppelijuhlaa vietetään 6. elokuuta. == Katso myös == *Luettelo Suomen ortodoksisista kirkoista == Lähteet == Luokka:Joensuun kirkkorakennukset Luokka:Suomen ortodoksiset kirkkorakennukset Luokka:Korpiselän kirkkorakennukset Luokka:Suomen puiset pitkäkirkot
Christer Rönnmark

Christer Rønnmark (s. 15. tammikuuta 1979) on norjalainen salibandymaalivahti, joka edustaa Norjan Eliteserienissä Tunetia. Hän on pelannut Norjan maajoukkueessa vuodesta 2010 lähtien. ==Ura== Rønnmark aloitti uransa Storvretassa, josta hän siirtyi vuonna 2002 Norjaan Tunetiin. Hän voitti seuran riveissä Norjan mestaruuden kaudella 2009–2010. ==Lähteet== * Christer Rönnmarkin profiili IFF:n sivustolla Luokka:Ruotsalaiset salibandymaalivahdit Luokka:Norjalaiset salibandymaalivahdit Luokka:Vuonna 1979 syntyneet Luokka:Elävät henkilöt
Grynderi

Grynderi eli perustajaurakoitsija on rakennusliike, joka hankkii tontin sekä perustaa asunto-osakeyhtiön tai kiinteistöosakeyhtiön ja rakentaa tai rakennuttaa kyseisen yhtiön rakennukset ja myy huoneistot. Suomessa grynderi- nimitys sai pahamaineisen kaiun, kun suuren maaltamuuton aikoihin 1960–1970-luvuilla rakennettiin massatuotantona tuhansia asuntoja kasvukeskuksiin. Omaperusteisen tuotannon lisäksi asuntoja tuotetaan urakkatuotantona. == Lähteet == Luokka:Rakennustuotanto
George Washington (täsmennyssivu)

George Washingtonilla viitataan usein Yhdysvaltain ensimmäiseen presidenttiin. Muita merkityksiä nimelle ovat muun muassa: ==Ihmiset== * George Corbin Washington (1789–1854), kongressiedustaja Marylandista (1827–1833) * George Washington (keksijä) (1871–1946), yhdysvaltalainen liikemies * George Washington (uudisraivaaja) (1817–1905), yhdysvaltalainen uudisraivaaja * George Washington (artisti) (b. 1907), yhdysvaltalainen jazz-artisti * George T. Washington (Liberia), liberialainen poliitikko * George Thomas Washington (1908–1971), U.S. Court of Appealsin tuomari * George Washington (baseball) (1907–1985), yhdysvaltalainen baseball-pelaaja ==Laivat== Washingtonin mukaan on nimetty useita Yhdysvaltain merivoimien aluksia: *USS George Washington (1798) *SS George Washington *USS George Washington (SSBN-598) *USS George Washington (CVN-73) *SS George Washington ==Sillat== * George Washington Bridge, yhdistää New York Cityn ja Fort Leen. * George Washington Memorial Bridge (myös Aurora Bridge) Seattlessa, Washingtonissa ==Muut== * George (kaupunki), kaupunki Washingtonissa * George Washington (patsas) (1840), Horatio Greenoughin patsas * George Washington (juna) * George Washington (elokuva), vuoden 2000 elokuva * George Washington (hevonen), kisahevonen * George Washington Hotel, hotelli New York Cityssä * George Washington Memorial Parkway, moottoritie Virginian ja Marylandin alueella * Hotel George Washington, luksushotelli Floridassa (1926-971) * George Washingtonin yliopisto, yksityinen yliopisto Washington, D.C.:ssa. * Not George Washington, P.G. Wodehousen novelli (1907) * George Washington High School **George Washington High School (San Francisco) **George Washington High School (Denver) **George Washington High School (Chicago) **George Washington Community High School **George Washington High School (New York City) **George Washington High School (Philadelphia) **George Washington High School (Danville) **George Washington High School (Charleston) == Katso myös == * Washington
George (Washington)

George on kaupunki Grantin piirikunnassa, Washingtonissa. Sillä on pinta-alaa 1,6 km2. Kaupungissa asui 528 ihmistä vuonna . Georgen nimi on viittaus Yhdysvaltain ensimmäiseen presidenttiin George Washingtoniin; kun kaupungin nimi ja osavaltio laitetaan yhdysvaltalaiseen tapaan peräkkäin (George, Washington), siitä syntyy Washingtonin nimi. == Lähteet == Luokka:Washingtonin kaupungit
Singaporen salibandyliitto

Liittynyt IFF.ään 1995 IIF Ranking Miehet 18 kotisivut www.sfa.sg Singaporen Salibandyliitto on Singaporen salibandya hallinnoiva järjestö ja se perustettiin vuonna 1995. == Joukkueet == * Singaporen salibandymaajoukkue * Singaporen naisten salibandymaajoukkue * Singaporen alle 19-vuotiaiden salibandymaajoukkue * Singaporen naisten alle 19-vuotiaiden salibandymaajoukkue Luokka:Singaporen salibandy Luokka:Urheilujärjestöt
Singaporen salibandymaajoukkue

Singaporen salibandymaajoukkue on Singaporen Salibandyliiton hallinnoiva joukkue, joka edustaa Singaporea kansainvälisissä otteluissa. Tällä hetkellä miesten maajoukkue on Kansainvälisen Salibandyliiton (IFF) ranking-listalla sijalla 17. == Arvokisat == === Maailmanmestaruuskilpailut === *1996 – 12. sija *1998 – B-sarja *2002 – ei mukana *2002 – B-sarja *2004 – B-sarja *2006 – B-sarja *2008 – B-sarja *2010 – 16. sija *2012 – 16. sija *2014 – karsiutui lopputurnauksesta *2016 – 16. sija == Lähteet == === Viitteet === == Aiheesta muualla == *Singaporen salibandyliiton sivut Luokka:Salibandymaajoukkueet Luokka:Singaporen salibandy
Δ13C

Δ13C (δ13C) eli delta-13C on hiilen isotooppien C-13 ja C-12 suhde tuhannesosina. Δ13C-arvoja mitataan muinaisista kerrostumista. δ13C nousee, kun kasvien tai kasviplanktonin määrä lisääntyy. Joukkotuhojen aikana δ13C aleni. Maakasvien ilmaantuminen lisäsi δ13C:ta. Kuivassa viihtyvät evoluutiossa myöhään tulleet C4-kasvit tuottavat pienemmän δ13C:n kuin aiemmin kehittäneet kosteassa viihtyvät C3-kasvit. Luokka:Hiili Luokka:Isotoopit Luokka:Paleoklimatologia
Boldenoni

Boldenoni eli 17β-hydroksiandrosta-1,4-dien-3-oni(C19H26O2) on anabolinen steroidi. Yhdistettä käytetään eläinlääketieteessä pääasiassa hevosten hoitoon. == Käyttö eläinlääketieteessä == Boldenonia käytetään undekyleenihapon esterinä boldenoniundekylenaattina. Yhdistettä käytetään pääasiassa hevosilla parantamaan typpitasapainoa ja vähentämään harjoittelun aiheuttamaa rasitusta. Aine myös parantaa niiden ruokahalua. Hevosten lisäksi boldenonia on käytetty parantamaan myös ajokoirien ja kyyhkyjen nopeutta. Boldenoni annostellaan lihakseen ruiskeena ja sen vaikutus kestää kauan, jopa kuusi viikkoa. Boldenonilla lääkittyjen oriiden kivesten on havaittu olevan pienempiä ja tuottavan vähemmän siittiöitä kuin plaseboa saaneiden oriiden. Myös tammoilla boldenonin on havaittu aiheuttavan epänormaalia seksuaalista käyttäytymistä. Hevoset voivat myös käyttäytyä aggressiivisesti, kun boldenonia on annosteltu ja käyttäytyminen voi jatkua pitkäänkin jo lääkityksen loputtua. == Dopingaineena == Urheilijat käyttävät boldenonia lihasvoimaa lisäävänä dopingaineena. Sitä muodostuu myös toisen dopingaineena käytettävän anabolisen steroidin androstatriendienonin aineenvaihduntatuotteena. WADA on kieltänyt boldenonin käytön ja sen käytöstä seuraa kilpailukielto. == Lähteet == == Aiheesta muualla == *DrugBank: Boldenone *Kyoto Encyclopedia of Genes and Genomes (KEGG): Boldenone *ChemBlink: Boldenone Luokka:Lääkkeet Luokka:Dopingaineet ja -menetelmät Luokka:Lääkeaineet joilla ei ole ATC-koodia
David Carney

David Carney (s. 30. marraskuuta 1983 Sydney, Australia) on australialainen jalkapalloilija, pelipaikaltaan laitalinkki. == Ura == Carney aloitti uransa Englantilaisessa Everton FCssä, jossa ei kuitenkaan päässyt edustamaan edustusjoukkuetta. Pelattuaan välillä Skotlantilaisessa Hamilton Academical FCssä, Carney siirtyi Australialaiseen Sydney FChen vuonna 2005. Seurassa hän pelasi vuoteen 2007 asti, auttaen seuran varmistamaan paikan vuoden 2005 Jalkapallon seurajoukkueiden maailmanmestaruuskilpailuihin. Seurassa hän pelasi yhteensä 38 ottelua ja teki seitsemän maalia. Sydneyssä esitettyjen hyvien otteiden johdosta hän siirtyi Englantilaiseen Sheffield Unitediin elokuussa 2007. Kauden 2008-2009 hän oli lainalla Norwich Cityssä. Elokuussa 2009 hän siirtyi Hollannin pääsarjassa pelaavaan FC Twenteen 2-vuotisella sopimuksella, jossa on optio kolmannesta vuodesta.Twente Confirm Carney Move fourfourtwo.com (28.8.2009.) Viitattu 2.9.2013. Twentessä hän voitti seuran historian ensimmäisen liigamestaruuden kaudella 2009-2010. Elokuussa 2010 hän oli mukana voittamassa Alankomaiden supercupia 1-0-voitossa AFC Ajaxista. 1. syyskuuta 2010 Carney siirtyi Englannin valioliigassa pelanneeseen Blackpooliin 1-vuotisella sopimuksella, jossa on optio seuraavasta vuodesta.Blackpool sign FC Twente midfielder David Carney bbc.co.uk (1. syyskuuta 2010). Viitattu 2.9.2013. Blackpoolissa hän pelasi yhden kauden kunnes siirtyi Espanjan toiseksi korkeimmalla sarjatasolla pelaavaan AD Alcorcóniin yhden vuoden sopimuksella,Carney joins Spain second division club theworldgame.sbs.com.au (7.8.2011) Viitattu 2.9.2013. josta hän siirtyi 18. helmikuuta 2012 Uzbekistanilaiseen FC Bunyodkoriin.Bunyodkor signs three new players uzdaily.com (18.2.2012.) Viitattu 2.9.2013. Yhdysvaltalaiseen New York Red Bullsiin Carney siirtyi 8. elokuuta.New York Red Bulls sign Socceroo World Cup veteran David Carney mlssoccer.com (8.8.2013.) Viitattu 2.9.2013. === Maajoukkueura === David Carney on pelannut Australian jalkapallomaajoukkueessa 48 ottelua ja tehnyt niissä kuusi maalia. == Lähteet == == Aiheesta muualla == David Carney New York Red Bullsin kotisivulla newyorkredbulls.com Viitattu 2.9.2013. Luokka:Australialaiset jalkapalloilijat Luokka:Vuonna 1983 syntyneet Luokka:Elävät henkilöt
Vaaliuurna

pienoiskuva|Vanha norjalainen vaaliuurna Vaaliuurna (joskus myös ääniuurna) on uurnaksi kutsuttu säiliö, johon äänestäjä pudottaa täyttämänsä äänestyslipun lippuäänestyksessä. Niitä käytetään valtiollisissa ja muissa virallisissa vaaleissa tai kansanäänestyksissä. Epämuodollisemmissa tai mittakaavaltaan pienemmissä lippuäänestyksissä äänetysliput voidaan laittaa myös äänestysmaljaan tai jopa hattuun. Vaaliuurnia on muun muassa metallisia, puisia, pahvisia tai läpinäkyviä. Äänestyspaikoilla on tavallisesti useampi uurna. Läpinäkyvää uurnaa voidaan käyttää, jotta ihmiset näkevät, että uurnassa ei ole muita ääniä ennen äänestystä. Uurna pysyy sinetöitynä äänestysajan päättymisen saakka, minkä jälkeen se tyhjennetään ääntenlaskentaa varten. Sähköisessä äänestämisessä puhutaan joskus virtuaalisesta vaaliuurnasta. Luokka:Vaalit Luokka:Säiliöt
Zlatko Burić

Zlatko Burić (s. 13. toukokuuta 1953 Osijek, Kroatia, Jugoslavia) on kroatialais-tanskalainen näyttelijä. Burić sai näyttelijänkoulutuksensa synnyinkaupungissaan Osijekissa. Vuonna 1981 hän muutti Tanskaan serbialaisen vaimonsa Dragana Milutinovićin kanssa. Parilla on kolme lasta, ja he menivät naimisiin 7. lokakuuta 1998. Burić on esiintynyt useissa tanskalaisissa elokuvissa, muun muassa Pusher-trilogian osissa Pusher (1996), Pusher II (2004) ja Pusher 3 (2005). Roolistaan trilogian ensimmäisessä osassa hän sai parhaan miessivuosan Bodil-palkinnon vuonna 1997. Vuonna 2009 Burićilla oli rooli yhdysvaltalaisessa elokuvassa 2012, jossa hän näytteli venäläistä miljardööriä. == Aiheesta muualla == * * Luokka:Tanskalaiset näyttelijät Luokka:Vuonna 1953 syntyneet Luokka:Elävät henkilöt
Chelsea (Massachusetts)

Chelsea on kaupunki Suffolkin piirikunnassa Massachusettsin osavaltiossa Yhdysvalloissa. Se on pinta-alaltaan Massachusettsin pienin kaupunki ja yksi Yhdysvaltain tiheimmin asutuimmista paikkakunnista. Vuonna 2009 Chelseassa oli 37 483 asukasta. Bostonista sen erottaa Mysticjoki. == Historia == Eurooppalaiset asuttivat nykyisen Chelsean ensimmäisen kerran vuonna 1624, kun Samuel Maverick asettui alueelle. Chelsean kunta perustettiin 10. tammikuuta 1739. Chelseassa käytiin Yhdysvaltain vapaussotaan kuulunut Chelsea Creekin taistelu 27. toukokuuta 1775. Chelseasta erotettiin osia 1840-luvulla, ja osa Chelseasta perusti oman North Chelsean kunnan (nykyinen Revere) 19. maaliskuuta 1846. Chelseasta tuli kaupunki 13. maaliskuuta 1857. Chelseaan iski 1900-luvulla kaksi tuhoisaa tulipaloa. Vuoden 1908 tulipalossa kuoli 19 ihmistä ja noin 18 000 jäi kodittomaksi. Kaikkiaan noin 3 000 rakennusta tuhoutui. Vuoden 1973 tulipalo tuhosi 18 korttelia. Sillä kertaa kuolonuhreilta kuitenkin vältyttiin, vaikka loukkaantuneita olikin runsaasti. == Lähteet == == Aiheesta muualla == Luokka:Massachusettsin kaupungit
Verseka

Verseka on Liettuan kaakkoisosassa, Šalčininkain kunnallispiirissä ja Varėnan kunnallispiirissä sijaitseva joki. Se on Merkysjoen sivujoki.http://vanduo.gamta.lt/cms/index?rubricId=40e90928-7932-482a-8256-bad979737bdd Merkio pabaseinis, Aplinkos apsaugos agentura. Viitattu 6.12.2010. Joki on nimetty samannimisen kylän mukaan. == Lähteet == Luokka:Liettuan joet Luokka:Niemenin vesistö
Dumblė

Dumblė on Kupiškisin kunnallispiirissä, Liettuan kaakkoisosassa sijaitseva pikkujoki tai puro. Se on Lielupen sivuhaaran Mūsan sivuhaaran Lėvuon sivujoki. Joki kuuluu siis Riianlahteen laskevan Lielupen vesistöön. == Lähteet== Luokka:Liettuan joet Luokka:Lielupen vesistö
Keith Carter

Keith Eyre Carter (30. elokuuta 1924 Akron, Ohio – 3. toukokuuta 2013 Asheville, Pohjois-Carolina) oli yhdysvaltalainen uimari ja olympiamitalisti. Carter opiskeli Purduen yliopistossa ja voitti vuonna 1949 NCAA-mestaruuden 200 jaardin perhosuinnissa.Keith Carter Bio, Stats and Results | Olympics at Sports-Reference.com Vuoden 1948 kesäolympialaisissa Lontoossa Carter sai hopeaa 200 metrin rintauinnissa Joe Verdeurin jälkeen ajalla 2.40,2. Lisäksi hän kilpaili 100 metrin vapaauinnissa sijoittuen neljänneksi. Carter kuoli 88-vuotiaana Pohjois-Carolinassa.http://www.legacy.com/obituaries/citizen-times/obituary.aspx?n=keith-carter&pid;=164665380#fbLoggedOut == Lähteet == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1924 syntyneet Luokka:Vuonna 2013 kuolleet
Vladimir Leonovitš

Vladimir Vladimirovitš Leonovitš (; 1924 Moskova – 1998) oli neuvostoliittolainen lintutieteilijä ja taidehistorioitsija. Vladimir Leonovitšin isä oli insinööri ja äiti opettaja. Hän olisi halunnut biologiksi, mutta sairastuminen esti valmistumisen Moskovan yliopiston biologisesta tiedekunnasta. Hän opiskeli taidehistoriaa ja taiteen teoriaa, ja työskenteli Moskovan Puškin-museossa, jossa hän aloitti tutkijana numismatiikan osastolla ja kohosi museon tutkimussihteeriksi. Lintutieteen alalla Leonovitšin oppi-isä oli Jevgeni Spangenberg, jonka mukana hän osallistui useille tutkimusmatkoille ja oppi munakokoelmien, preparoinnin ja museoinnin tekniikat. Hän keräsi yli kahden tuhannen pesyeen munakokoelman noin 500 lintulajilta. Kokoelma on sijoitettu Moskovan yliopiston eläintieteelliseen museoon. Leonovitš oli lintujen laulun erityistuntija ja teki yhdessä B. N. Veprintsevin kanssa satoja lauluäänitteitä ja osallistui julkaisutoimintaan. == Lähteet == *http://zmmu.msu.ru/eng/g_vvl.htm Luokka:Venäläiset ornitologit Luokka:Taidehistorioitsijat Luokka:Vuonna 1924 syntyneet Luokka:Vuonna 1998 kuolleet
Viktor Klintsten

Viktor Klintsten (s. 28. marraskuuta 1988) on ruotsalainen salibandymaalivahti, joka edustaa Ruotsin Superliigassa Storvretaa. Hän on pelannut Ruotsin maajoukkueessa vuodesta 2010 lähtien. ==Ura== Klintsten aloitti uransa Storvretan junioreissa nelivuotiaana. Aikuisten tasolla hän pelasi ensimmäisen kerran kaudella 2005–2006. Samaan aikaan Klintsten pelasi alle 17-vuotiaiden sarjassa. Kaudella 2006–2007 Klintsten siirtyi Ruotsin 1-divisioonaan Årstan riveihin, josta hän siirtyi kesken kauden II-divisioonan joukkueeseen Årstagårdeniin. Kaudeksi 2007–2008 Klintsten palasi takaisin kasvattajaseuraansa Storvretaan, jossa hän pelasi yhdeksän ottelua, kunnes siirtyi loppukaudesta Storvreta Ungdomiin. Kaudella 2008–2009 Klintsten palasi takaisin Storvretan riveihin. Hänet valittiin myöhemmin kauden 2009–2010 päätteeksi Ruotsin Superliigan parhaaksi maalivahdiksi. ==Lähteet== * Viktor Klintstenin profiili IFF:n sivustolla * Viktor Klintstenin profiili innebandy.se sivustolla Luokka:Ruotsalaiset salibandymaalivahdit Luokka:Vuonna 1988 syntyneet Luokka:Elävät henkilöt
Pavel Tomkovitš

Pavel Stanislavovitš Tomkovitš () on venäläinen lintutieteilijä. Tohtori Pavel Tomkovitš toimii Moskovan yliopiston Eläintieteellisen museon lintutieteen osaston johtajana. Hän on myös museon munakokoelmien ja muiden kuin varpuslintujen kokoelmien kuraattori. Tomkovitš on jäsenenä useissa kansainvälisissä lintutieteellisissä järjestöissä, kuten Working Group on Waders (CIS), jossa hän on hallituksen jäsenenä, International Ornithological Committee, Executive Committee of the International Wader Study Group ja Board of the Russian Bird Conservation Union. Hän on myös International Wader Study Groupin toimeenpanevan komitean jäsen, ja American Ornithologists' Unionin kirjeenvaihtajajäsen. Tomkovitš kuuluu Bulletin of Moscow Society of Naturalists -julkaisun ja vuosikirja Ornithologian toimitusneuvostoon, sekä koordinoi kansainvälistä Arctic Birds Breeding Conditions Survey -projektia. Tomkovitš tutkii arktisen alueen lintujen levinneisyyttä, luokittelua ja sirrien biologiaa. Hän on osallistunut useille tutkimusretkille Frans Joosefin maalta Tšukotkaan ja Alaskaan. Hän kirjoittaa teosta Venäjän arktisten alueiden kahlaajien esiintymisestä, The Atlas of the Breeding Waders of the Russian Arctic. == Lähteet == *Zoological Museum of Moscow University Luokka:Venäläiset ornitologit Luokka:Syntymävuosi puuttuu Luokka:Elävät henkilöt
Al 'Aqabah

Al 'Aqabah () on yksi Jordanian kahdestatoista kuvernementista.Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 9.12.2010. Se sijaitsee maan lounaisosassa Punaiseenmereen kuuluvan Akabanlahden rannalla. Al 'Aqabah on Jordanian ainoa kuvernementti, jolla on rantaviivaa merelle, ja se onkin sijaintinsa vuoksi tärkeää aluetta Jordanian taloudelle, sillä suurin osa maan ulkomaankaupasta kulkee alueen läpi. Kuvernoraatin pinta-ala on 6 900 neliökilometriä ja se on kooltaan Jordanian neljänneksi suurin.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 6.12.2010. Kuvernementin alueella asui vuonna 2008 yhteensä 127 500 ihmistä, ja sen pääkaupunki on noin 80 000 asukkaan Akaba. == Lähteet == == Aiheesta muualla == Luokka:Jordanian kuvernementit
Vesannon vaakuna

Vesannon vaakuna on Vesannon kunnan tunnus. Vaakunan aihe viittaa paikkakuntalaisten harrastuneisuuteen musiikin saralla. Vaakunan selitys on ”mustassa kentässä kultaiset viitosjänteet.” Vaakunan on suunnitellut Gustaf von Numers, ja Vesannon kunnanvaltuusto hyväksyi sen kokouksessaan 25. syyskuuta 1967. Sisäasiainministeriö vahvisti vaakunan käyttöön 3. tammikuuta 1968. == Lähteet == * * Vesanto Luokka:Gustaf von Numersin suunnittelemat kunnanvaakunat Vaakuna
Vieremän vaakuna

Vieremän vaakuna on Vieremän kunnan tunnus. Vaakuna aihe viittaa sekä kunnan nimen alkukirjaimeen että laajoihin metsämaihin. Vaakunan selitys kuuluu ”mustassa kentässä kaateinen polviorsi, jossa kasvaa havun oksa; molemmat kultaisia.” Vaakunan ovat suunnitellut Aake Kaarnama, ja Vieremän kunnanvaltuusto hyväksyi sen kokouksessaan 24. tammikuuta 1964. Sisäasiainministeriö vahvisti vaakunan käyttöön 17. huhtikuuta samana vuonna. == Lähteet == * * Vieremä Vaakuna
Jonas Adolf Niska

Jonas Adolf Niska (22. tammikuuta 1771 Oulu – 4. tammikuuta 1828 Oulu) oli suomalainen laivanvarustaja, kauppias ja sahanomistaja. Suvun kantaisä Henrik Niska oli tullut Ouluun porvariksi pian kaupungin perustamisen jälkeen vuonna 1612. Jonas Niskan aikana 1700– ja 1800–lukujen vaihteessa Niskat olivat yksi vaikutusvaltaisimmista ja varakkaimmista porvarisuvuista Oulussa. Jonas Niska sai porvarinoikeudet 1797. Yhdessä veljensä Isak Niskan ja kauppias Zachris Wacklinin perusti Bolaget Niska & Wacklin -laivanvarustamon 1799. Yritys omisti lukuisia laivoja ja myös rakennutti niitä. Jonas Niskan vastuulla yrityksessä oli laivojen rakennuttaminen. Laivanvarustuksen ohella yritys omisti myös Koitelin sahan Kiimingissä ja puolet Sinetän sahasta Rovaniemellä. Jonas Niskalle myönnettiin kauppaneuvoksen arvo 1819. == Lähteet == Luokka:Suomalaiset laivanvarustajat Luokka:Suomalaiset yrittäjät Luokka:Suomalaiset kauppiaat Luokka:Kauppaneuvokset Luokka:Oulun historia Luokka:Vuonna 1771 syntyneet Luokka:Vuonna 1828 kuolleet
Koputtaja

Koputtaja (Heimo cavernahabentidae) on Tony DiTerlizziin keksimä ja Holly Blackin kuvittama myyttinen olento Spiderwickin kronikat -fantasiakirjasarjasta. == Perustieto == Koputtajat ovat arvoituksellisia olentoja, jotka joissakin kulttuureissa tunnetaan paremmin nimellä vuoripeikko. Koputtajat elävät yleensä kaivoksissa, joissa ne matkivat kaivosmiesten tuottamia ääniä koputtelemalla kallionseinämiä. Kerrotaan että koputtajat jatkavat kaivauksia öisin ihmisten lähdettyä, mutta koska ne eivät ilmeisesti työstä metallia, ei tiedetä tarkkaan, mitä ne oikein etsivät. Kaivosmiehet arvostavat koputtajia, sillä ne varoittavat lähestyvistä vaaroista, kuten käytävien romahduksista, seiniä paukuttamalla. Joskus jyskettä kuuluu kaikkialta kuin luolassa olisi kokonainen koputtajalauma, mutta se on ilmeisesti vain kaiun aiheuttama harha. Koputtajat inhoavat viheltelyä ja kiroilua. Ne pudottavat pikkukivien ryöpyn niiden niskaan, jotka viheltävät, kiroilevat tai käyttäytyvät muuten epäkunnioittavasti niitä kohtaan. Koputajat asuvat myös kaivoissa, luolissa ja joskus jopa kellareissa. == Ulkonäkö == Koputtajat ovat salamyhkäisiä olentoja, mutta harmillisen vähän näistä on tietoa kertynyt. Nämät lepakkomaiset olennot ovat täysikasvuisina noin 80 cm pitkiä ja kyyryasennossa kulkevia. Läpikuultavaa ihoa peittää persikkamainen nukka. Suuret korvat pystyvät liikkumaan erisuuntiin yhtä aikaa kuten kissoilla. Etusormi on erikoistunut luolien seinämien koputtamiseen ja on täten muita sormia tavallista pidempi. Monet koputtajat ovat myös mieltyneet ihmistavaroihin ja keräävät niitä, esimerkiksi kahvikupit ja vaatteiden riekaleet ovat kovassa suosiossa. Luokka:Spiderwickin kronikat Luokka:Lasten- ja nuortenkirjallisuuden henkilöhahmot
Ma’an (kuvernementti)

Ma’an () on yksi Jordanian kahdestatoista kuvernementista. Kuvernementin pinta-ala on 32 832 neliökilometriä ja se on kooltaan Jordanian suurin.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 6.12.2010. Sen alueella eli vuonna 2008 yhteensä 111 200 ihmistä, mikä tekee siitä asukasluvultaan Jordanian toiseksi pienimmän. Ma’an kuvernementin pääkaupunki on noin 26 000 asukkaan Ma’an. Piirikunnan alueella sijaitsee muun muassa Unescon maailmanperintöluetteloon kuuluva Petran historiallinen kaupunki.Petra - UNESCO World Heritage Centre Viitattu 7.12.2010. == Lähteet == == Aiheesta muualla == Luokka:Jordanian kuvernementit
Coffee Shop (Red Hot Chili Peppersin kappale)

Coffee Shop on Red Hot Chili Peppersin kappale yhtyeen vuoden 1995 albumilta One Hot Minute. Kappale on albumin neljäs single, ja se julkaistiin vuonna 1996. Albumilta julkaistiin viisi singleä, ja niistä "Coffee Shop" oli toinen, joka ei päässyt millekään musiikkilistalle, ja "Shallow Be Thy Game" oli toinen. ==Musiikkityyli ja sanat== Kappaleelle on ominaista särötetty, crunch- tyylinen kitarasoundi, joka heijastaa kappaleen raskautta, mikä on ominaista myös muille albumin One Hot Minute kappaleille, kuten kappaleelle "Deep Kick". Yhtyeen basisti Flea soittaa kappaleella bassoa hyvin virtuositeettisesti, hyvinä esimerkkeinä kaksi bassosooloa, toinen kappaleen keskellä, toinen lopussa. Kappaleen sanat ovat, kuten monissa muissakin albumin kappaleissa, hyvin arvoituksellisia, synkkiä ja outoja, mikä johtui albumin nauhoitusten aikana laulaja Anthony Kiediksen läpikäymästä huumekierteestä. ==Singlen kappaleet== CD Single 1 # "Coffee Shop" # "Coffee Shop (live)" # "Give It Away (live)" Luokka:Red Hot Chili Peppersin kappaleet Luokka:Vuoden 1995 kappaleet
Saksan salibandymaajoukkue

Saksan salibandymaajoukkue edustaa Saksaa kansainvälisissä salibandyturnauksissa. Saksan maajoukkue on maailmanrankingissa sijalla 8. == Historia == Saksa pelasi ensimmäisen maaottelunsa 20. helmikuuta 1994 Tšekkiä vastaan, jossa se kärsi 1–9 tappion. Ensimmäisen turnauksen maa pelasi vuoden 1995 Euroopan-mestaruuskilpailuissa, jossa se sijoittui turnaukesen viimeiseksi hävittyään kaikki ottelut. Ensimmäisestä voitosta Saksa pääsi juhlimaan salibandyhistorian ensimmäisissä maailmanmestaruuskilpailuissa vuonna 1996 voitettuaan neljännessä ottelussaan Singaporen maalein 11–0. Heti perään Saksa otti historian toisen voittonsa Unkarista maalein 8–3. == Arvokisat == === Maailmanmestaruuskilpailut === *1996 – 8. sija *1998 – 8. sija *2000 – B-sarjassa *2002 – 8. sija *2004 – 8. sija *2006 – 10. sija *2008 – B-sarjassa *2010 – 10. sija *2012 – 4. sija *2014 – 9. sija *2016 – 7. sija === Euroopan-mestaruuskilpailut === *1995 – 11. sija == Lähteet == == Aiheesta muualla == *Saksan salibandyliiton sivut Luokka:Salibandymaajoukkueet Maajoukkue
Chinatown, My Chinatown

”Chinatown, My Chinatown” on Jean Schwartzin säveltämä ja William Jeromen sanoittama musiikkikappale vuodelta 1910. Sitä esitettiin vuoden 1910 musikaalirevyyssä Up and Down Broadway, ja myöhemmin useat vaudeville- esiintyjät ottivat kappaleen ohjelmistoonsa. Kiinalaissyntyiset esiintyjät lauloivat sitä usein sekä englanniksi että kantoninkiinaksi. Kappaleesta tuli 1930-luvulla suosittu jazzstandardi. Sen ovat nauhoittaneet muun muassa Fletcher Henderson, Louis Armstrong, Louis Prima, Stéphane Grappelli, Lionel Hampton ja Tommy Dorsey. == Lähteet == == Aiheesta muualla == Luokka:Vuoden 1910 kappaleet Luokka:Jazzstandardit
Königsbergin sopimus (1384)

Königsbergin sopimus laadittiin Königsbergissä 30. tammikuuta 1384 Liettuan sisällissodan aikana Vytautas Suuren ja Saksalaisen ritarikunnan kesken. Vytautas kävi henkilökohtaista sotaa serkkuaan Jogailaa, Liettuan suuriruhtinasta ja tulevaa Puolan kuningasta vastaan, minkä takia hän liittoutui ritarikunnan kanssa. Varmistaakseen ritarikunnan tuen sisällissodassa Vytautas allekirjoitti sopimuksen ja lupasi ritareille Žemaitijan alueen Nevėžisjokeen ja Kaunasiin saakka. Vuonna 1382 Jogaila oli luvannut ritareille Žemaitijan ainoastaan Dubysajokeen asti, muttei koskaan allekirjoittanut Dubysan sopimusta. Žemaitija oli tärkeä alue ritarikunnalle, sillä se erotti sen Liiviläisen ritarikunnan alueista pohjoisessa. Vytautas myös lupasi tulevansa ritarikunnan vasalliksi. Helmikuussa useat Žemaitijan alueista antoivat tukensa Vytautasille ja ritarikunnalle. 16\. heinäkuuta 1384 Vytautas vahvisti uudelleen Königsbergin sopimuksen Uudessa Marienverderissa, Niemenjoen läheisyyteen rakennetussa uudessa linnassa. Sopimus kuitenkin rikkoutui heinäkuussa, kun Vytautas ja Jogaila tekivät sovinnon. Vytautas poltti saksalaisten linnat ja palasi Liettuaan. Vuosien 1389–1392 Liettuan sisällissodassa Vytautas pyysi uudelleen liittoutumista Saksalaiselta ritarikunnalta. 19. tammikuuta 1390 hän allekirjoitti Lyckin sopimuksen vahvistaakseen Königsbergin sopimuksen mutta rikkoi sen uudelleen vuonna 1392. ==Lähteet== Luokka:Liettuan historia Luokka:Saksalainen ritarikunta Luokka:Kaliningradin historia Luokka:1384
Jordanian kuvernementit

Jordanian kuvernementit ovat maan ylimmän tason hallintoyksiköitä. Jordania jakautuu kahteentoista kuvernementtiin (muhafazat, yksikössä: muhafazah).Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 6.12.2010. Jokaista kuvernementtia johtaa kuninkaan nimittämä kuvernööri, jolla on yksin valta eri hallinnonalan toimissa ja kehityshankkeissa oman kuvernementtinsa alueella. Background Note: Jordan US Department of State. Viitattu 6.12.2010 kuvernementti Pinta-ala (km2)Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 6.12.2010. Väkiluku (2008) Väestötiheys Ajlun 420 km² 134 500 320.2 Al 'Aqabah 6 900 km² 127 500 18.4 Al Balqa' 1 119 km² 391 900 350.2 Al Karak 3 495 km² 228 200 65.2 Al Mafraq 26 541 km² 275 000 10.3 Amman 7 579 km² 2 265 100 298.8 At Tafilah 2 209 km² 81 900 37 Az Zarqa 4 761 km² 871 600 183 Irbid 1 572 km² 1 041 300 662.4 Jarash 410 km² 175 500 428 Ma'an 32 832 km² 111 200 3.3 Madaba 940 km² 146 300 155.6 == Lähteet == == Aiheesta muualla == *
Ferdinand Granberg

Ferdinand Granberg (17. helmikuuta 1814 Raahe – 22. heinäkuuta 1877 Oulu) oli suomalainen kauppias, teollisuudenharjoittaja ja laivanvarustaja, joka sai kauppaneuvoksen arvonimen (1856). Granbergin vanhemmat olivat merikapteeni Gustaf Ferdinand Granberg ja Catharina Elisabet Junell ja puoliso vuodesta 1837 Sophia Franzén, kauppaneuvos Johan Franzénin tytär. Granberg kävi Lyypekissä kolmivuotisen kauppakoulun. Hän sai kauppaporvarin oikeudet Oulussa 1835. Granberg omisti osuuden Kokkosaaren laivavarvista Oulussa ja hän oli yksi kaupungin suurimmista laivanvarustajista, vuonna 1848 suurin. Muiden oululaisten kauppiaiden tapaan Granberg kärsi menetyksiä Oolannin sodan aikana, kun englantilaiset polttivat Oulussa tervahovin ja laivoja. Granbergin menetykset olivat 24 935 hopearuplaa. Granberg oli monen pohjoissuomalaisen sahan osakas, muun muassa Kynkään sahan (Pudasjärvi), Kestilän sahan (Ii) ja Röytän sahan (Tornio). Muiden oululaisten kauppiaiden kanssa Granberg osti 1859 suomussalmelaisen Ämmän ruukin, johon myöhemmin yhdistettiin Kurimon ruukki Utajärven Särkijärvellä. Uutta yritystä Kurimon-Ämmän Rautatehdasta ei kuitenkaan saatu kannattavaksi, ja se jouduttiin luovuttamaan velkojille. Granberg teki konkurssin 1875. == Lähteet == Luokka:Suomalaiset laivanvarustajat Luokka:Suomalaiset liikemiehet Luokka:Suomalaiset kauppiaat Luokka:Kauppaneuvokset Luokka:Vuonna 1814 syntyneet Luokka:Vuonna 1877 kuolleet
Kōtō-in

Kōtō-in () on Kiotossa Daitoku-jin alueella olevista temppeleistä pienimpiä. Temppelin ja siihen liittyvän puutarhan perusti noin vuonna 1603 huomattava Momoyama-kauden soturi Hosokawa Tadaoki (1563–1645).Marc Treib, Ron Herman, A guide to the gardens of Kyoto, s. 63 Teos Google-booksissa Temppelin pääportilta alkaa kivipolku, jota reunustavien vaahteroiden latvuksista muodostuu katos. Käytävän päässä on portti, jossa on pieni shōjin peittämä kellonmuotoinen ikkuna. Ikkuna on yleensä kiinni. Polku kääntyy ja jatkuu temppelille. == Lähteet == == Aiheesta muualla == Luokka:Kioton temppelit ja pyhäköt Luokka:Japanin puutarhat
Tōji-in

pienoiskuva|Tōji-in Tōji-in () on buddhalainen temppeli Kioton Kita-kun suuralueella Japanissa. Se edustaa Rinzai-koulukunnan Tenryū-ji-haaraa. Tōji- in on hautaustemppeli (bodaiji) joka on omistettu Ashikaga Takaujille, Ashikagan hallitsijasuvun ensimmäiselle shōgunille. Siellä palvotaan ensisijaisesti Shakyamunia. Takauji perusti Tōji-inin Kinugasavuoren juurelle vuonna 1341. Avukseen hän kutsui zenmunkki Musō Sosekin. Temppelin nimi oli alun perin Tōji-ji, mutta Takaujin kuoltua vuonna 1358 sen nimeksi vaihdettiin Tōji-in Takaujin postuumin buddhalaisen nimen (Tōji-inden) mukaan. Myöhemmin Tōji-inistä tuli Ashikagan suvun hautatemppeli, jonne on haudattu muutkin Ashikaga-shōgunit. Temppelin nykyinen päähalli on Fukushima Masanorin rakennuttama vuonna 1616. Se on siirretty paikalle Myōshin-jin sivutemppeliltä. Temppelin Reikō-den-hallissa säilytetään Ashikaga-shōguneita esittäviä puuveistoksia. Vuonna 1863 sonnō jōi -liikkeen samurait murtautuivat halliin ja irrottivat kolmelta veistokselta päät. == Kuvia == Tiedosto:Toji- in Temple Japanese garden140512NI4.JPG|Tōji-inin japanilaista puutarhaa Tiedosto:Kyoto Tojiin 2016 ac (14).JPG|Temppelin sisäänkäynti Tiedosto:Toji-in Temple Reikou-den140512NI2.JPG|Reikō-den Tiedosto:Ashikaga Yoshiaki.jpg|Ashikaga Yoshiakin puuveistos == Lähteet == == Aiheesta muualla == Luokka:Kioton temppelit ja pyhäköt
Theodor Kleine

Theodor ”Theo” Kleine (4. syyskuuta 1924 Lünen, Nordrhein-Westfalen – 12. helmikuuta 2014 Lünen) oli 1950-luvun lopussa kilpaillut saksalainen ratameloja. Hän sai vuoden 1956 kesäolympialaisissa Melbournessa hopeaa 10 000 metrin kajakkikaksikossaTheo Kleine Biography and Olympic Results | Olympics at Sports-Reference.com yhdessä Fritz Brielin kanssa.Germany Canoeing at the 1956 Melbourne Summer Games | Olympics at Sports-Reference.com Maailmanmestaruuskilpailuissa Kleine voitti vuonna 1958 kaksi kultamitalia. Sekä 1 000 että 10 000 metrin kajakkinelikoissa voittajajoukkueeseen kuuluivat hänen lisäkseen Michel Scheuer, Gustav Schmidt ja Georg Lietz. Kleine saavutti mitaleita myös Euroopan-mestaruuskilpailuista. == Lähteet == Luokka:Saksalaiset melojat Luokka:Saksalaiset olympiamitalistit Luokka:Vuonna 1924 syntyneet Luokka:Vuonna 2014 kuolleet
Moto Psycho

Moto Psycho on metalliyhtye Megadethin kappale ja ensimmäinen singlelohkaisu yhtyeen albumilta The World Needs a Hero. Kappale kertoo ihmisistä, jotka viettävät töihin menemisen ja sieltä tulemisen puolesta paljon aikaa tien päällä.http://megadeth.rockmetal.art.pl/lyrics_world.html#Moto == Kappaleet == # Moto Psycho (Album Version) # Moto Psycho (Clean Edit) http://www.megadeth.com/discography.php?era_id=11#single == Kokoonpano == * Dave Mustaine – laulu, kitara * Al Pitrelli – kitara, taustalaulu * David Ellefson – bassokitara * Jimmy DeGrasso – rummut == Lähteet == Luokka:Megadethin kappaleet Luokka:Vuoden 2001 kappaleet pt:Moto Psycho
Kookossaarensirkku

Kookossaarensirkku (Pinaroloxias inornata) on darwininsirkkuihin kuuluva varpuslintu, jota tavataan vain Costa Ricalle kuuluvalla Kookossaarella. Se on sukunsa ainoa laji. == Koko ja ulkonäkö == Kookossaarensirkku on tanakkaruumiinen lintu, jonka pituus on 12 senttiä, ja paino noin 16 grammaa. Lajin Koiraiden ja naaraiden väritys on samanlainen kuin Galápagossaarilla elävillä maasirkuilla. Naaraiden höyhenpeite on selkäpuolelta mustanruskea ja siinä on epäselviä oliivinruskeita juovia. Vatsapuoli on sitä vastoin ruskeankeltainen ja sitä kirjovat mustat juovat. Ruskeankeltaista on myös selkäpuolella, esimerkiksi otsassa, siivissä ja silmien yläpuolella. Koiraat ovat täysin mustia. Nokka on ohut ja suippo. Nuoret linnut ovat naaraiden näköisiä, keltaista nokkaa lukuun ottamatta. == Levinneisyys ja elinympäristö == Kookossaarensirkku on Kookossaaren endeeminen laji. Se on ainoa darwininsirkku, joka ei elä Galápagossaarilla. Kookossaarelta on matkaa emämaahan Costa Ricaan noin 500 kilometriä. Lajin esi-isät tulivat saarelle Galápagossaarilta ehkä epätoivoisen muuttomatkan tai myrskyn kuljettamina. Saarella elää vain yksi sirkkulaji, sillä Kookossaari on yksittäinen valtamerisaari, eikä kuulu mihinkään saaristoon, joten se ei ole suotuisa paikka eri populaatioiden eristämiseksi toisistaan. Lajin levinneisyys kattaa vain 25 neliökilometriä. Se on saaren yleisin maalintu ja esiintyy runsaimpana alankoalueilla, ylängöillä harvemmassa. Pääosa Kookossaaresta on rehevien trooppisten metsien peitossa, mutta laji elää saaren kaikissa ympäristötyypeissä. Sitä tavataan niin rannikoiden hibiskus-tiheiköissä, metsämailla, avoimilla alueilla kuin metsän latvustossakin. Kookossaarensirkku luokitellaan elinvoimaiseksi. Saarelle tuodut vuohet, siat ja peurat vahingoittavat saaren elinympäristöjä. Lisäksi kissat ja rotat saattavat saalistaa kookossaarensirkkuja. Laji näyttää kuitenkin olevan melko vastustuskykyinen tulokaslajien aiheuttamalle häiriölle. Lajin kannan uskotaankin olevan olevan vakaa. Kookossaari on suojeltu kansallispuistona ja kuuluu Unescon maailmanperintöluetteloon. == Elintavat == Kookossaarensirkun laulu koostuu pitkästä sirinästä, jonka taajuus nousee lopussa. laulua edeltää usein läpitunkeva, metallinen nuotti. Huutoihin kuuluvat epätasainen "djrr"-huuto ja "tyew"-vihellys. Kookossaarensirkku on kaikkiruokainen laji. Jokainen Galapagossaarilla elävä darwininsirkkulaji on erikoistunut lajitasolla tiettyyn ravintokohteeseen, mutta kookossaarensirkut ovat erikoistuneet tiettyyn ravintoon yksilötasolla. Jotkin yksilöt saattavat erikoistua lehvästössä lepääviin hyönteisiin, toiset pehmeisiin hedelmiin, meteen tai siemeniin. Näin monen eri ravinnonhankintatavan taustalla on ilmeisesti kilpailun puute. Kookossaarensirkun lisääntymisestä tiedetään vain vähän. Pesintä ajoittuu pääosin tammi-toukokuulle, mutta laji voi pesiä mihin aikaan vuodesta tahansa. Naaras munii kerralla 2 munaa. == Lähteet == Luokka:59.3 Linnut Luokka:Tangarat
Al Mafraq

Al Mafraq () on yksi Jordanian kahdestatoista kuvernementista. Se on Jordanian toiseksi harvimmin asuttu alue, ja sijaitsee maan luoteisosassa rajoittuen pohjoisessa Syyriaan, idässä Irakiin ja etelässä Saudi-Arabiaan. Al Mafraqin pinta-ala on 26 541 neliökilometriä, joten se on kooltaan Jordanian toiseksi suurin.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 6.12.2010. Kuvernementin alueella asui vuonna 2008 noin 275 000 ihmistä. Sen pääkaupunki on noin 47 000 asukkaan Mafraq. == Lähteet == Luokka:Jordanian kuvernementit
Raï’n’B Fever 3

Raï'n'B Fever 3 on Kore & Bellekin tuottama Raï'n'B Fever levysarjan kolmas osa. Se julkaistiin 6. lokakuuta 2008. Levyllä esiintyivät raï-, R&B-;, ja rap-artisteja kuten Sinik, Kenza Farah, Amel Bent ja Reda Taliani.ARTOP RECORDS - RAIN'B FEVER 3 ALBUM DJ KORE Rap1Pulsif Viitattu 6.12.2010 == Kappaleet == # (Sinik feat. Big Ali & Cheb Bilal) # (Kenza Farah & Najim) # (Leslie & Amar) # (Amel Bent & Mohamed Reda) # (TLF & Zahouania) # (Amine feat. Kayliah) # (Reda Talliani & Tunisiano) # (Willy Denzey & Najim) # (LIM, Reda Talliani & Samira) # (Amine feat. Melissa M & Meh) # (K-Reen, Kamelancien & Cheb Hassan) # (L'Algérino & Sahraoui) # (Cheb Bilal & Shynèze) # (Akil & Leïla Rami) # (Shaheen & Yalleil) # (Cheba Maria, Cheb Amar & Aketo) # (Cheb Bilal & Selma) ==Listasijoitukset== Vuosi Lista Sijoitus 2008 Les Charts 2 2008 Ultratop 50 49 Raï'N'B Fever 3 lescharts.com Viitattu 6.12.2010 ==Lähteet== Luokka:Vuoden 2008 albumit Luokka:R&B-albumit; Luokka:Raï-albumit
Tulilinjalla (televisiosarja)

Tulilinjalla (Human Target) on yhdysvaltalainen toimintadraamasarja vuodelta 2010. Jonathan E. Steinbergin FOX-televisioyhtiölle kehittämä sarja perustuu DC Comicsin Human Target -sarjakuvan hahmoihin.http://www.fox.com/humantarget/about/ FOX peruutti sarjan 10. toukokuuta 2011.http://tvbythenumbers.zap2it.com/2011/05/10/fox-cancels- breaking-in-and-human-target/92184/ Sarjan päähahmo on Christopher Chance (Mark Valley), San Franciscossa asuva henkivartija ja turvallisuuskonsultti. Chancen apuna ovat hänen liikekumppaninsa Winston (Chi McBride) ja ystävä Guerrero (Jackie Earle Haley). Suomessa sarja alkoi MTV3:lla 6. joulukuuta 2010.http://spotti.mtv3.fi/site/mtv3/ohjelmat.jsp?sid=90295&pid;=99140 == Lähteet == Luokka:2010-luvun yhdysvaltalaiset draamasarjat Luokka:DC- universumiin perustuvat televisiosarjat Luokka:Foxin televisio-ohjelmat Luokka:Televisiosarjat vakoilusta
Boleslav Javorski

Boleslav Leopoldovitš Javorski (, 1877–1942) oli venäläinen musikologi, musiikinopettaja ja pianisti. Hän toimi professorina Kiovan konservatoriossa vuodesta 1916 lähtien ja Moskovan konservatoriossa vuodesta 1938 lähtien. Javorski syntyi Harkovassa vuonna 1877 ja valmistui Moskovan konservatoriosta vuonna 1903. Hän opiskeli sävellystä Sergei Tanejevin johdolla. == Kirjallisuutta == * Luokka:Venäläiset pianistit Luokka:Vuonna 1877 syntyneet Luokka:Vuonna 1942 kuolleet
Šonqar

Shonqar (, ) on kuukausittain ilmestyvä baškiirinkielinen nuortenlehti. Sitä on julkaistu Baškortostanin pääkaupungissa Ufassa tammikuusta 1994. Lehden päätoimittaja on Azamat Yuldashbayev. Vuonna 2010 levikki oli 6 500\. == Historia == Baškiirinkielisen nuorten aikakauslehden konsepti syntyi vuonna 1990, jolloin ryhmä toimittajia julkaisi artikkeleja baškiirinkielisessä kirjallisuuslehdessä. Shonqarin ensimmäinen numero julkaistiin vuonna 1993 (Kustannusliike Kitap). Tammikuusta 1994 lehteä alettiin julkaista itsenäisenä kuukausittain ilmestyvänä aikakauslehtenä. Nykyään lehti on suosittu niin Baškortostanissa kuin mullakin alueilla Venäjällä. Lehdestä on tullut tärkeä foorumi Baškortostanin perinteiselle kulttuurille, ja se lisää myös etnistä tietämystä. Nykyään lehdessä julkaistaan myös tunnettujen baškiirikirjailijoiden ja yhteiskuntatieteilijöiden (kuten Ravil Bikbayev, Yihat Soltanov, Rashit Soltangaraev) runoja ja artikkeleita. == Aiheesta muualla == * lehden internetsivut http://www.shonkar.ru/ (bashkirinkieliset) Luokka:Baškortostan Luokka:Nuortenlehdet
Michel Scheuer

Michel Scheuer (20. toukokuuta 1927 Rodange, Luxemburg – 31. maaliskuuta 2015 Krefeld) oli saksalainen ratameloja. Hän voitti kultaa miesten 1 000 metrin kajakkikaksikossa Melbournen kesäolympialaisissa 1956. Samoissa kisoissa hän sai pronssia 10 000 metrin kajakkiyksikössä, jossa hänellä oli jo aiempi olympiapronssi vuodelta 1952.Olympics at Sports-Reference.com Maailmanmestaruuskilpailuissa Scheuer sai yhteensä kolme mitalia vuosina 1954 ja 1958. Scheuer voitti myös kaksi Euroopan mestaruutta. Hän kuoli Krefeldissä 87-vuotiaana 31. maaliskuuta 2015.http://www.derwesten.de/sport/lokalsport/duisburg/bertasee-trauert-um- olympiasieger-michel-scheuer-aimp- id10534264.htmlhttp://www.focus.de/sport/mehrsport/kanu-national-kanu- olympiasieger-scheuer-mit-87-jahren-gestorben_id_4592183.html == Lähteet == * Michel Scheuer Bio, Stats and Results Olympics at Sports-Reference.com === Viitteet === Luokka:Saksalaiset melojat Luokka:Saksalaiset olympiavoittajat Luokka:Vuonna 1927 syntyneet Luokka:Vuonna 2015 kuolleet
Alida van der Anker-Doedens

Alida Geertruida ”Lida” van der Anker-Doedens (28. heinäkuuta 1922 Rolde – 1. huhtikuuta 2014 Haarlem) oli Alankomaita edustanut meloja. Vuoden 1948 kesäolympialaisissa Lontoossa hän sai naisten 500 metrin kajakkiyksikössä hopeaa ajalla 2.32,8. Vuoden 1952 olympialaisissa Helsingissä hän jäi mitaleitta sijoittuen 500 metrin kajakkiyksikössä neljänneksi.Lida van der Anker-Doedens Biography and Olympic Results | Olympics at Sports-Reference.com == Lähteet == Luokka:Alankomaalaiset melojat Luokka:Alankomaalaiset olympiamitalistit Luokka:Vuonna 1922 syntyneet Luokka:Vuonna 2014 kuolleet
E. Y. Harburg

Edgar ”Yip” Harburg, alun perin Isidore Hochberg (1898–1981), oli yhdysvaltalainen sanoittaja. Hänen tunnetuimpia sanoituksiaan ovat kappaleet ”April in Paris” (säv. Vernon Duke), ”It’s Only a Paper Moon” (säv. Harold Arlen) sekä Oscar-palkinnon voittanut ”Over the Rainbow” (säv. Arlen) vuoden 1939 elokuvasta Ihmemaa Oz. Harburg syntyi New Yorkissa köyhään venäjänjuutalaiseen siirtolaisperheeseen. Hän sai lapsena leikkisyydestään ja energisyydestään johtuen lempinimen ”Yipsel” (jiddišiksi ”orava”). Harburg ja kaksi vuotta vanhempi Ira Gershwin kävivät samaa lahjakkaille lapsille tarkoitettua high schoolia ja kirjoittivat yhdessä koulun sanomalehteä. Myöhemmin Harburg ja Gershwin opiskelivat yhdessä New Yorkin City Collegessa. Harburg aloitti musiikin sanoittamisen City Collegessa opiskellessaan. Valmistuttuaan Harburg työskenteli jonkin aikaa lehtimiehenä Etelä-Amerikassa ja perusti New Yorkiin palattuaan kodinkoneyrityksen, jonka hän kuitenkin menetti vuoden 1929 pörssiromahduksessa. Yrityksensä menetyksen myötä hän ryhtyi kokopäivätoimiseksi sanoittajaksi. Gershwin auttoi häntä pääsemään alkuun lainaamalla hänelle rahaa ja esittelemällä hänet säveltäjä- ja kirjailijatuttavilleen. Harburgin ensimmäinen pitkäaikainen yhteistyökumppani oli säveltäjä Jay Gorney, jonka kanssa hän kirjoitti muun muassa Helen Morganin vuoden 1929 hittikappaleen ”What I Wouldn’t Do for That Man” sekä 1930-luvun laman tunnukseksi muodostuneen ”Brother, Can You Spare a Dime?” vuodelta 1932. Jälkimmäinen kappale tunnetaan suomeksi nimellä ”Vippaa mulle viitonen”, jonka levytti Fredi (Matti Siitonen) vuonna 1972 Vexi Salmen suomentamin sanoin. Harburgin yhteistyö säveltäjä Harold Arlenin kanssa alkoi vuonna 1933 kappaleella ”It’s Only a Paper Moon”. Harburg ja Arlen tekivät epäsäännöllisesti yhteistyötä vuosikymmenten ajan – kaksikon menestyneihin tuotoksiin kuuluu muun muassa Ira Gershwinin kanssa kirjoitettu musiikkirevyy Life Begins at 8:40, vuoden 1939 parhaan laulun Oscar-palkinnon voittanut kappale ”Over the Rainbow”, vuoden 1943 elokuvan Tupa taivaassa musiikkiraita sekä Broadway-näytelmä Bloomer Girl vuodelta 1944. == Lähteet == Luokka:Yhdysvaltalaiset sanoittajat Luokka:Oscar-palkinnon saajat Luokka:Songwriters Hall of Fame Luokka:Vuonna 1898 syntyneet Luokka:Vuonna 1981 kuolleet
Cheb Bilal

Cheb Bilal (, s. 23. heinäkuuta 1966 Cherchell, Algeria) on algerialainen Raï- laulaja. ==Elämäkerta== Bilal syntyi Cherchell, mutta vietti suurimman osan elämästään Oranissa. Hän esiintyi aluksi häissä ja muissa juhlatapahtumissa, kunnes vuonna 1980 perusti oman yhtyeensä El Ahouar. Sittemmin Bilal muutti Ranskaan, Marseilleen vuonna 1989, jossa hän työskenteli samalla laittomasti ilman työlupaa baarissa. Marseillessa Bilal teki omia sanoituksiaan ja nousi pian Raï-laulajaksi.Biographie de Cheb Bilal ... page 1 Bilal.zik.dj Viitattu 6.12.2010 Sittemmin vuonna 1997 hän julkaisi ensimmäisen albuminsa Babor Li Jebn. Myöhemmin 2000-vuosikymmenen aikana Bilel on vieraillut muiden artistien levyillä, kuten Rim'K:n Maghreb Unitedissa ja Raï'n'B Fever 3:ssa. ==Diskografia== ===Albumit=== * Babor Li Jebn (1997) * Sidi Sidi (2002) * Fakou (2003) ==Lähteet== Luokka:Algerialaiset laulajat Luokka:Vuonna 1966 syntyneet Luokka:Elävät henkilöt
Talbot Jennings

Talbot Jennings (25. elokuuta 1894 Shoshone, Idaho - 30\. toukokuuta 1985 East Glacier, Montana) oli yhdysvaltalainen elokuvakäsikirjoittaja. Hän aloitti opiskelunsa jälkeen näytelmäkirjailijana ja siirtyi myöhemmin Metro-Goldwyn- Mayerin palvelukseen. Jennings oli kahdesti ehdolla parhaan sovitetun käsikirjoituksen Oscar-palkinnon saajaksi. Ensimmäisen ehdokkuutensa hän sai elokuvasta Kapina laivalla (1935) ja toisen elokuvasta Anna ja Siamin kuningas (1946). == Lähteet == Luokka:Yhdysvaltalaiset elokuvakäsikirjoittajat Luokka:Vuonna 1894 syntyneet Luokka:Vuonna 1985 kuolleet